HOTĂRÂRE nr. 1.018 din 10 septembrie 2002
pentru aprobarea Regulamentului cu privire la obligaţiile ce revin serviciilor publice specializate pentru protecţia drepturilor copilului în vederea garantarii respectării dreptului la imagine şi intimitate al copilului aflat în plasament sau încredinţare
EMITENT:     GUVERNUL 
PUBLICAT ÎN: MONITORUL OFICIAL nr. 702 din 26 septembrie 2002 
Data intrarii in vigoare : 26 septembrie 2002
 În temeiul prevederilor art. 107 din Constituţia României,
    având în vedere dispoziţiile art. 26 alin. (1) şi ale art. 31 alin. (3) din Constituţia României, ale art. 3 alin. (1) şi (3) şi ale art. 16 din Convenţia cu privire la drepturile copilului, ratificată de România prin <LLNK 11990    18 11 201   0 17>Legea nr. 18/1990, ale <LLNK 12001   544 10 202  12 48>art. 12 alin. (1) lit. g) din Legea nr. 544/2001 privind liberul acces la informaţiile de interes public, precum şi ale <LLNK 12001   677 10 202   5 39>art. 5 alin. (1) din Legea nr. 677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date.
    Guvernul României adopta prezenta hotărâre.

    ARTICOL UNIC
Se aproba Regulamentul cu privire la obligaţiile ce revin serviciilor publice specializate pentru protecţia drepturilor copilului în vederea garantarii respectării dreptului la imagine şi intimitate al copilului aflat în plasament sau încredinţare, prevăzut în anexa care face parte integrantă din prezenta hotărâre.

                   PRIM-MINISTRU
                   ADRIAN NASTASE
                             Contrasemnează:
                            ────────────────
         Ministrul pentru coordonarea Secretariatului General
                              al Guvernului,
                          Petru Şerban Mihailescu

                     Autoritatea Nationala pentru 
                    Protecţia Copilului şi Adopţie
                           Gabriela Coman,
                          secretar de stat

                 p. Ministrul administraţiei publice,
                            Ionel Flesariu,
                            secretar de stat

                    Ministrul informaţiilor publice,
                              Vasile Dincu

    Bucureşti, 10 septembrie 2002.
    Nr. 1.018.

    ANEXA 1

                              REGULAMENT
cu privire la obligaţiile ce revin serviciilor publice specializate pentru protecţia drepturilor copilului în vederea garantarii respectării dreptului la imagine şi intimitate al copilului aflat în plasament sau încredinţare

    ART. 1
    Serviciile publice specializate pentru protecţia drepturilor copilului vor lua măsurile necesare referitoare la garantarea respectării dreptului la imagine şi intimitate al copilului aflat în plasament sau încredinţare.
    ART. 2
    În termen de 5 zile de la comunicare serviciile publice specializate pentru protecţia drepturilor copilului vor inainta spre aprobare consiliului judeţean, respectiv consiliului local al sectorului municipiului Bucureşti, măsurile propuse pentru garantarea respectării dreptului la imagine şi intimitate al copilului aflat în plasament sau încredinţare.
    ART. 3
    Măsurile propuse vor cuprinde în mod obligatoriu următoarele dispoziţii referitoare la obţinerea şi difuzarea oricăror date sau informaţii legate de copilul aflat în plasament sau încredinţare, în forma audio, video, scrisă sau sub orice alta forma:
    a) Datele ori informaţiile de orice natura referitoare la copilul aflat în plasament sau încredinţare nu vor fi furnizate nici unei persoane fizice sau juridice decât după obţinerea acordului prealabil scris al directorului serviciului public specializat pentru protecţia drepturilor copilului cu privire la obţinerea şi diseminarea acestor date ori informaţii.
    b) Solicitantul este obligat sa informeze în scris directorul serviciului public specializat pentru protecţia drepturilor copilului cu privire la scopul pentru care solicita datele ori informaţiile, modalităţile de obţinere a acestora, precum şi data şi modalitatea mediatizarii acestora.
    c) Accesul solicitantului în incinta serviciului ce urmează a fi vizitat se realizează numai cu acordul expres al directorului serviciului public specializat pentru protecţia drepturilor copilului şi însoţit de reprezentantul desemnat al serviciului public specializat pentru protecţia drepturilor copilului.
    d) Solicitantul este obligat sa declare pe propria răspundere ca datele ori informaţiile ce urmează a fi obţinute vor fi utilizate fără a aduce atingere imaginii şi dreptului la intimitate al copilului aflat în plasament sau încredinţare.
    e) Luarea şi prelucrarea de imagini de orice fel referitoare la copiii aflaţi în plasament sau încredinţare se pot realiza numai cu acordul prealabil al reprezentantului legal al copilului.
    ART. 4
    După aprobarea prin hotărâre a consiliului judeţean, respectiv a consiliului local al sectorului municipiului Bucureşti, a măsurilor propuse, serviciul public specializat pentru protecţia drepturilor copilului le va aduce la cunostinta în termen de 3 zile tuturor serviciilor publice specializate pentru protecţia drepturilor copilului din subordine.

                ────────────────

